ผู้สื่อข่าวรายงานว่า ขณะเดียวกันเมื่อเวลา 10.00 น.วันที่ 1 พฤศจิกายน เทศบาลนครหาดใหญ่ จ.สงขลา ระดมกำลังเจ้าหน้าที่และพนักงานของเทศบาลนครหาดใหญ่กว่า 100 คน ออกปฏิบัติการซักซ้อมแผนรับมือภัยน้ำท่วม โดยจำลองเหตุการณ์เหมือนจริง เน้นการเข้าช่วยเหลือผู้ประสบภัยที่บ้านเรือนถูกน้ำท่วมสูง และการเข้าช่วยเหลือเป็นไปอย่างยากลำบาก ซึ่งในการซักซ้อมแผนช่วยเหลือผู้ประสบภัยน้ำท่วมครั้งนี้ได้มีขึ้นที่บริเวณคลองอู่ตะเภา ใกล้กับวัดหาดใหญ่ใน ท่ามกลางความสนใจของประชาชนชาวหาดใหญ่จำนวนมากทั้งนี้ การซักซ้อมแผนดังกล่าว เพื่อต้องการเตรียมความพร้อมในการเข้าช่วยเหลือผู้ประสบภัยน้ำท่วมจริงๆ ที่อาจจะเกิดขึ้นได้ในอนาคตอันใกล้นี้ และเพื่อเป็นการให้เจ้าหน้าที่ทุกคนสามารถปฏิบัติหน้าที่ได้อย่างถูกต้องรวดเร็วตามลำดับขั้นตอนการช่วยเหลือเมื่อเกิดเหตุจริงเพื่อลดการสูญเสียชีวิตและทรัพย์สินให้น้อยที่สุดอีกทั้งยังเป็นการตรวจเช็คความพร้อมของอุปกรณ์เครื่องไม้เครื่องมือต่างๆ ในการนำมาใช้ปฏิบัติการในการเข้าช่วยเหลือผู้ประสบภัยเพื่อให้พร้อมทำงานอยู่ตลอดเวลาด้วย เช่น เรือยาง เรือท้องแบนติดเครื่องยนต์ รถยนต์บรรทุกสำหรับเตรียมขนผู้คนอพยพจากพื้นที่ประสบภัย รถยนต์สำหรับบรรทุกอุปกรณ์-เสบียงอาหารในการแจกจ่ายให้กับผู้ประสบภัย เป็นต้น
การซักซ้อมแผนรับมือภัยน้ําท่วมที่เกิดขึ้นในจังหวัดใดของประเทศไทย 
สงขลา